Frisk

**Frisk** on Undertalen pelattava hahmo ja pelin pääprotagonisti.

Friskin pudotessa maan alle pelin alussa, hän lähtee matkalle palatakseen maan pintaan takaisin muiden ihmisten luo. Frisk on viimeinen kahdeksasta ihmisestä, joka putoaa maan alle matkatessaan Ebott-vuorelle.

Frisk ei ole kuitenkaan *"pudonnut ihminen"*, jonka pelaaja nimeää pelin alussa. Friskin "oikea" nimi kerrotaan vain True Pacifist -reitillä.

## Profiili

### Ulkonäkö

Frisk on ihmislapsi, jonka vaatetuksena pelin ajan ovat sininen paita, jossa on purppuraväriset raidat, siniset housut sekä ruskeat kengät. Tällä on keskipitkät suorat ruskeat hiukset, lyhyet otsahiukset sekä "tyhjä" ilme. Vaikkakaan Frisk ei ilmaise itseään juuri ollenkaan, muut hahmot kuvaavat usein Friskin ilmaisuja ja ilmeitä. Aivan kuten ensimmäisellä ihmisellä, Friskillä ei ole ilmoitettua sukupuolta, ja häntä kutsutaan koko pelin ajan vain "heiksi" *(eng. them)*.

### Persoonallisuus

Friskin persoonallisuus on moniselitteinen, joten pelaaja voi heijastaa haluamansa persoonallisuuden Friskiin. Kuitenkin pelin kerronta, joka kuvaa Friskin toimintaa, muuttuu toisinaan Friskin LOVE:sta riippuen.

Frisk puhuu NPC:ille, eli muille hahmoille koko pelin ajan, erityisesti yhteenotoissa/kohtaamisissa, jos pelaaja valitsee käyttää "ACT" -toimintoa. Kuitenkin tarkka dialogi näytetään vain, kun peli tarjoaa useita dialogivaihtoehtoja. NPC:n "dialogilaatikot" näyttävät "..." osoittaen, että kyseinen NPC kuuntelee Friskiä. Jotkut NPC:t myös vastaavat näihin Friskin esittämiin kysymyksiin.

Toiminnastaan ​​riippuen pelaaja voi tulkita Friskin armolliseksi ja ystävälliseksi tai armottomaksi ja väkivaltaiseksi. Jotkut NPC:t korostavat Friskin ystävällisyyttä, ymmärrystä ja armoa pelin kerronnassa. Frisk on tottelevainen ja ei toimi pelaajan syötteen mukaan vain, kun tämä noudattaa jonkun muun pelin hahmon ohjeita, kuten Sansin käskiessä tämän piiloutua "kätevän muotoisen lampun" taakse.

### Kyvyt ja taidot

Friskin päättäväisyys *(Determination)* antaa pelaajalle vallan tallentaa *(SAVE)*, parantua tallenuspisteillä ja uudelleensyntyä tallennuspisteissä mahdollisen kuoleman jälkeen. Tämä voima syntyi, kun Frisk heräsi ensimmäisen kerran raunioissa. Frisk voi ladata SAVE-tiedoston uudelleen toistaakseen sen jälkeen tapahtuvia tapahtumia. NPC:iden muistit eivät kuitenkaan tyhjene kokonaan, ellei todellista nollausta *(True Reset)* tapahdu. True Pacifist -lopun jälkeen Floweyn dialogi viittaa siihen, ettei Frisk ole olento, joka oikeasti käsittelee SAVE-tiedostoja.

Frisk on ainoa hahmo, joka on koskaan esitetty käyttämässä esineitä tai kerryttämässä EXP:tä.

## Galleria

Toriel auttamassa/ohjaamassa FriskiäFrisk maan päällä (overworld)
## Triviaa

* "Pudonneen ihmisen" nimeäminen pelin alussa Friskiksi käynnistää "Hard Moden"
* Friskin uskotaan olevan vasenkätinen. Todisteita ovat mm:
	+ Frisk pitää sateenvarjoa sekä vesilasia vasemmassa kädessään
	+ "Slicing attack" -animaatio kaartuu oikealle, mikä viittaa siihen, että voimaa siirrettiin vasemmalta oikealle kyseisen hyökkäyksen aikana.
		- Useimmat kuolemaan johtavista taistelu- "spriiteistä" näyttävät jyrkkiä viivoja ylhäältä vasemmalta oikealle alas. Tätä kuviota ei yleensä tekisi oikeakätinen.
* Friskin halatessa Asrielia, ilmestyy tämän paidan hihoihin myös raidat
* True Pacifist -reitin lopussa Napstablook oli ainoa monsteri joka ei tiennyt Friskin nimeä ennen sen mainitsemista
* Kaikista kahdeksasta maan alle tippuneesta ihmisestä, Frisk on ainoa joka selviää hengissä